钦定古今图书集成/明伦汇编/氏族典/第635卷 > 《郑樵通志》 > 温迪罕达
## 钦定古今图书集成/明伦汇编/氏族典/第635卷 > 《郑樵通志》 > 温迪罕达

按《金史温迪罕达传》：“达字子达，本名谋古鲁，盖州按
春猛安人。性敦厚，寡言笑。明昌五年中第，调固安主
簿，以忧去。服除，调信州判官，居父丧，起复。大安初，迁
德兴府判官，再迁监察御史。宣宗迁汴，转户部员外
郎、左司郎中。遇继母忧，起复太常少卿，充陕西元帅
府经历官。兴定元年，召还，摄侍御史。二年，为户部侍”
郎，迁河南统军使、昌武军节度使，改集庆军节度使，
卒。